L 134/102
DA
Den Europæiske Unions Tidende
22.5.2023
Med hensyn til varer, der er omfattet af sundheds- og plantesundhedsregler, vil markedsovervågnings- og håndhævelsesak­ tiviteter yderligere styrke de specifikke procedurer, der er fastsat i de gældende regler for indførsel af disse varer til Nordirland.
Desuden vil Det Forenede Kongerige styrke sin overvågnings- og håndhævelsesindsats for effektivt at håndtere de risici, der er forbundet med varer, der transporteres som pakker, idet det anerkender forbrugernes særlige afhængighed af disse bevægelser.
Det Forenede Kongerige vil også opretholde sin strenge sanktionsordning for ulovlige handels- og smugleraktiviteter.
Dette vil blive nøje overvåget med henblik på at øge sanktionerne i forbindelse med misbrug af disse nye regler, ved at der at bringes varer ind i Den Europæiske Union, for om nødvendigt at sikre en yderligere afskrækkende virkning.
Det Forenede Kongerige vil træffe effektive, afskrækkende og forholdsmæssige foranstaltninger i forbindelse med potentiel manglende overholdelse.
Dette vil omfatte risikoanalyse, risikobaserede overholdelsesforanstaltninger og løbende risikovur­ deringer af grupper af erhvervsdrivende, understøttet af sanktioner og bøder.